als_Latn dik_Latn sag_Latn
Topalli: Mbledhja e Këshillit nul, Meta s’mund të delegojë drejtimin
Ish-kryetarja e Parlamentit, Jozefina Topalli shprehet se Mbledhja e sotme e Këshillit të Rregullores, Mandateve dhe Imunitetit është nul. Sipas saj në bazë të ligjit të Parlamentit këtë trupë në mënyrë taksative e drejton vetëm Kryetari i Parlamentit dhe se ai nuk ka asnjë kompetence për të deleguar këtë detyrim. Kreu i Kuvendit ka vendosur që mbledhja e sotme të drejtohet nga Nënkryetari i Parlamentit, Vangjel Dule për shkak se emri i tij është përfshirë në këtë çështje nga deputeti Doshi i cili e ka akuzuar publikisht se ka porositur atentatin. “Mbledhja e Keshillit të Rregullores sot është nul. Në bazë të ligjit të parlamentit këtë trupë në mënyrë taksative e drejton vetëm Kryetari i Parlamentit. Ai nuk ka asnjë kompetence për të deleguar këtë detyrim. Ky është ligji, kjo është praktika parlamentare qe kur ka hyre ne fuqi Rregullorja e re e Kuvendit. Çdo zgjidhje tjetër ala Meta është e kundërligjshme. Për rrjedhojë mbledhja e sotme nuk ka ndodhur. Ajo është NUL!”- shkruan në faqen e saj në “Facebook”, ish-kryetarja e Kuvendit, Jozefina Topalli
als_Latn als_Latn